《还丹复命篇 其四》
宋代·薛道光

一二三四五，南辰对北辰。虎龙含碧玉，金木孕珠珍。

云散家家月，花开处处春。几多云外客，尽是世间人。

作者简介：陕府鸡足山人，一名式，又名道原，字太源。尝为僧，法号紫贤，又号毗陵禅师。云游长安，留开福寺。后为道士。徽宗崇宁五年寓郿，遇石杏林传授口诀真要，乃注解《悟真篇》，作《复命篇》及《丹髓歌》。高宗绍兴中寿至一百十四岁卒。